
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 495 


28 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός ορίων αιγιαλού και παραλίας στη θέση 

«Ακρωτήρι Οτζιά» νήσου Κέας, Ν. Κυκλάδων. 1 

Άρση αναδάσωσης έκτασης εμβαδού 3.032,5 τ.μ. στη 
θέση «περνακίδια» Σβορωνάτων, Δήμου Λειβαθούς 
Νομού Κεφαλληνίας. 2 


ΑΠΟΦΑΣΕΙΣ 

Αριθ. 1044285/3967/Β0010 (1) 

Καθορισμός ορίων αιγιαλού και παραλίας στη θέση 
«Ακρωτήρι Οτζιά» νήσου Κέας, Ν. Κυκλάδων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρ.1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκε και συμπληρώθηκε με τις διατάξεις του άρθρου 13 
του Ν. 1078/80 και του άρθρου 23 του Ν. 1337/83. 

2. Τις διατάξεις του Ν. 3200/55 «περί διοικητικής απο¬ 
κέντρωσης όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72 Π.Δ. 71/84 Π.Δ. 347/86, Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περίτου τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κλπ». 

5. Τις διατάξεις του άρθρου 100 του Π.Δ 284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την υπ’ αριθ. 1078204/927/0006Α/6.8.92 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παραγρ.5 ΑΝ 2344/95, 
του άρθρου 52 παρ.6 Ν. 2218/94, του άρθρου 4 παρ. 7του 
Ν. 2240/94, δυνάμει των οποίων αρμοδιότητες του Υ¬ 
πουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κό Δ/ντή, σε συνδυασμό με 


αυτές του άρθρου 14 παρ. 2 του Ν. 2399/96 με τις οποίες 
προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέοντου οποίου περιήλθαν στο 
Γενικό Γραμματέα της Περιφέρειας και ασκούνται από 
τον Αναπληρωτή Περ/κό Δ/ντή. 

8. Την υπ’ αριθμ. 1039386/441/Α0006/21.4.2000 (ΦΕΚ 
571 τ.Β'/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

9. Τις διατάξεις του τέταρτου εδαφίου της παρ. 2 του 
άρθρου 1 και της παρ.6 του ίδιου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (ΦΕΚ 107/Α'), σύμφωνα με τις οποίες οι Περιφερει¬ 
ακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.97, Υπηρεσίες του Υπουργείου Οικονομικών. 

10. Την 1043053/483/Α0006/9.5.2000 (ΦΕΚ 622 
τ.Β'/10.5.2000) απόφαση του Υπουργού Οικονομικών 
«Περί μεταβίβασης αρμοδιοτήτων του Υφυπουργού 
Οικονομικών στους Γενικό Γραμματέα, Γενικούς Διευθυ¬ 
ντές κλπ του Υπουργείου Οικονομικών». 

11. Την από 24.6.2000έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων 
αιγιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Ακρωτήρι 
Οτζιά», νήσου Κέας. 

12. Το φωτογραμμετρικό διάγραμμα, κλίμακας 1:1000 
σε δύο πινακίδες, το οποίο συντάχθηκε από το 
Υ.ΠΕ.ΧΩ.Δ.Ε στο σύστημα προβολής Ε.Γ.Σ.Α'87 και θεω¬ 
ρήθηκε την 23.6.2000 από το Υ.ΠΕ.ΧΩ.Δ.Ε/Δ/νση Φωτο- 
γραμμετρίας ΥΚΧΕ. 

13. Την υπ’ αριθ. 544.5/216/01/21.3.2001 σύμφωνη γνώ¬ 
μη του ΓΕΝ για τα όρια του αιγιαλού, αποφασίζουμε: 

Επικυρώνουμε την από 24.6.2000 έκθεση της κατά το 
άρθρο 100 Π.Δ. 284/88 αρμόδιας Επιτροπής περί χάραξης 
των ορίων αιγιαλού και δημιουργία ζώνης παραλίας στη 
θέση «Ακρωτήρι Οτζιά», νήσου Κέας, καθώς επίσης και το 
φωτογραμμετρικό διάγραμμα κλίμακας 1:1000 σε δύο πι¬ 
νακίδες, το οποίο συντάχθηκε από το Υ.ΠΕ.ΧΩ.Δ.Ε στο σύ¬ 
στημα προβολής Ε.Γ.Σ.Α ’87 και θεωρήθηκε την 23.6.2000 
από το Υ.ΠΕ.ΧΩ.Δ.Ε/Δ/νση Φωτογραμμετρίας ΥΚΧΕ. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2, 3.43, 44, 45. 

Η οριογραμμή της παραλίας με κίτρινη συνεχή πολυ¬ 
γωνική γραμμή με στοιχεία 1', 2', 3'.43', 44', 45'. 

Καθορίζει ζώνη παραλίας πλάτους ΙΟμ. διότι δεν εξυ¬ 
πηρετούνται οι σκοποί του άρθρου 7 παρ.1 του ΑΝ 
2344/40. 

Αποφαίνεται ότι δεν υπάρχει παλαιός αιγιαλός. 


Δεν εξαιρούνται τα κτίσματα που βρίσκονται στη ζώνη 
παραλίας. 

Η παρούσα απόφαση μαζί με την έκθεση της επιτροπής 
και το τοπογραφικό διάγραμμα, να δημοσιευθούν στην Ε¬ 
φημερίδα της Κυβερνήσεως. 

Αθήνα, 30 Μάίου 2001 
Με εντολή Υπουργού 

Ο Γενικός Διευθυντής Δημ. Περ. και Εθνικ. Κληρ/των 
ΣΠΥΡΟΣ I. ΣΤΑΘΗΣ 

Αριθ. 2531 ( 2 ) 

Άρση αναδάσωσης έκτασης εμβαδού 3.032,5 τ.μ. στη θέ¬ 
ση «Περνακίδια» Σβορωνάτων, Δήμου Λειβαθούς Νο¬ 
μού Κεφαλληνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις περί Διοικητικής αποκέντρωσης διατάξεις του Ν. 
3200/55 όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 44 του Νόμου 998/1979 «ε- 
ρί προστασίας των δασών και των δασικών εν γένει εκτά¬ 
σεων της χώρας». 

3. Τις αριθμ α) 160417/1180/8.7.1980 και β) 
18244.7/3049/24.9.1980 διαταγές του Υπουργείου Γε¬ 
ωργίας. 

4. Το Νόμο 2218/13.6.1994 «περί ίδρυσης Νομαρχιακής 
αυτοδιοίκησης, τροποποίησης δια τάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» όπως τροποποιήθηκε μεταγενέστερα. 

5. Τον Ν. 2503/30.5.1997 «Διοίκηση, οργάνωση, στελέ- 
χωση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

6. Την αριθμ. 87234/7539/3.9.1997 Απόφαση Υπουργού 
Γεωργίας. 

7. Την αριθμ. 1310/20.5.1997 απόφαση της Περιφερεια¬ 


κής Διοίκησης Ν. Κεφαληνίας με την οποία κηρύχθηκε α¬ 
ναδασωτέα έκταση εμβαδού. 

8. Την αριθμ. 13/1999 απόφαση της πρωτοβάθμιας Επι¬ 
τροπής Επίλυσης Δασικών Αμφισβητήσεων Ν. Κεφ/νίας 
(άρθρο 10 παρ. 3 του Ν. 998/1979) η οποία έκρινε το μη 
δασικό χαρακτήρα της έκτασης. 

9. Την αριθμ. 1533/25.4.2001 εισήγηση της Δ/νσης Δα¬ 
σών Ν. Κεφαλληνίας, αποφασίζουμε: 

Αίρουμε την κηρυχθείσα ως αναδασωτέα με την αριθμ. 
1310/20.5.1997 απόφαση της Περιφερειακής Διοίκησης 
Ν. Κεφαλληνίας έκταση εμβαδού 3032.5 στη θέση «περ¬ 
νακίδια» Σβορωνάτων, Δήμου Λειβαθούς Νομού Κεφαλ¬ 
ληνίας, που απεικονίζεται στο από 3.4.2001 τοπογραφικό 
διάγραμμα και συμβολίζεται με τα στοιχεία Α-Β-Γ-Δ-Α που 
αποτελεί αναπόσπαστο μέρος της απόφασης αυτής και 
ορίζεται ως εξής: 

Βόρεια: Με δασική και αγροτική έκταση. 

Νότια: Με δασική έκταση. 

Ανατολικά: Με δασική έκταση. 

Δυτικά: Με δασική και αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 11ουνίου 2001 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

